open-index/open-wikipedia-markdown huggingface dataset:
প্রাণীর নামের তালিকা

বাংলা ভাষায় লিঙ্গ, বয়স, বাসস্থান ইত্যাদির ভিত্তিতে বিভিন্ন প্রাণীর বিভিন্নরকম নাম আছে। এই তালিকায় ব্যবহৃত শব্দের বেশিরভাগই সাধারণ বাংলা অভিধান ও বাংলা ওয়েবসাইট থেকে পাওয়া যায়।

## তালিকা

## তথ্যসূত্র

বিষয়শ্রেণী:প্রাণী
বিষয়শ্রেণী:বাংলা শব্দ
চার্লি চৌহান

**চার্লি চৌহান** (জন্ম ৮ সেপ্টেম্বর ১৯৯৬) একজন ভারতীয় অভিনেত্রী এবং গীতিকার। তিনি যুবাদের জন্য নির্মিত জনপ্রিয় টিভি ধারাবাহিক *বেস্ট ফ্রেন্ডস ফরএভার?*  -এ এলা চরিত্রে অভিনয় করার জন্য পরিচিত। তবে তিনি সবচেয়ে বেশি পরিচিত পান এমটিভির ধারাবাহিক *ক্যায়সি ইয়ে ইয়ারিয়া* -তে মুক্তি বর্ধনের চরিত্রে অভিনয় করে।   এই চরিত্র তাকে যুবসমাজে পরিচিতি দেয় ও বিনোদন জগতে জনপ্রিয় করে তোলে

## কর্মজীবন
চার্লি টেলিভিশন ধারাবাহিক *বেস্ট ফ্রেন্ড ফরেভার* -এর প্রধান চরিত্রে অভিনয় করেছিলেন। তিনি অভিনেতা কুনওয়ার অমর-এর সঙ্গে টেলিভিশনের বিনোদনমূলক নৃত্যানুষ্ঠান **[[নাচ বালিয়ে|নাচ বালিয়ে ৫]]** -এ প্রতিযোগী হিসাবে অংশ নিয়েছিলেন। তিনি এমটিভির জনপ্রিয় যুব ভিত্তিক শো *ক্যায়সি ইয়ে ইয়ারিয়া  -তে* মুক্তি বর্ধনের চরিত্রে অভিনয় করার মাধ্যমে সবচেয়ে বেশি জনপ্রিয়তা অর্জন করেছিলেন। এছাড়াও, তিনি *বেপরওয়াহিয়ান* সংগীত অ্যালবামের অংশ ছিলেন।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিমাচল প্রদেশের অভিনেত্রী
বিষয়শ্রেণী:শিমলার ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
দি অডিটর্স

***দি অডিটর্স*** (, ) হলো একটি দক্ষিণ কোরীয় ওয়ার্কপ্লেস ভিত্তিক টেলিভিশন ধারাবাহিক। কুয়ন ইয়ং-ইল এবং জু সাং-গিউয়ের পরিচালনায় নির্মিত এই ধারাবাহিকটি রচনা করেছেন চোই মিন-হো। শিন হা-কিউন, লি জুং-হা, জিন গু, জো আ-রাম এবং জুং মুন-সুংয়ের মতো অভিনয়শিল্পীগণ এই ধারাবাহিকে অভিনয় করেছেন।

মূলত কোরীয় ভাষায় নির্মিত এই ধারাবাহিকটি ২০২৪ সালের ৬ই জুলাই তারিখে টিভিএনে সম্প্রচার শুরু হয়েছিল, যা প্রতি সপ্তাহের শনিবার এবং রবিবার স্থানীয় সময় ২১:২০টায় প্রচারিত হয়েছে; যার সর্বমোট ১২টি পর্ব রয়েছে।

## সারাংশ
জেইউ কনস্ট্রাকশন নামক একটি বৃহৎ নির্মাণ কোম্পানির অভ্যন্তরীণ দুর্নীতি ও ক্ষমতার লড়াইকে কেন্দ্র করে এই ধারাবাহিকটির কাহিনী গড়ে উঠেছে। শিন চা-ইল (শিন হা-কিউন) কোম্পানির অভ্যন্তরীণ নিরীক্ষা দলের নেতা, যিনি তার কঠোর ও বাস্তববাদী মনোভাবের জন্য পরিচিত। তিনি যুক্তিকে আবেগের উপরে স্থান দেন এবং তার তীক্ষ্ণ বিচারশক্তি ও সিদ্ধান্ত গ্রহণের ক্ষমতার জন্য সুপরিচিত। গু হান-সু (লি জুং-হা) নতুন নিয়োগপ্রাপ্ত একজন কর্মী, যিনি প্রাথমিকভাবে নিরীক্ষা দলকে তার ফ্লোরিডা শাখায় স্থানান্তরের সোপান হিসেবে দেখেন। তবে, শিন চা-ইলের কঠোর মানদণ্ডের সাথে মানিয়ে নিতে গিয়ে তিনি নিজেকে চ্যালেঞ্জের মুখোমুখি পান। তার দয়ালু ও আবেগপ্রবণ স্বভাবের কারণে তিনি ধীরে ধীরে চা-ইলের পরামর্শে উন্নতি করতে থাকেন। হোয়াং দে-উং (জিন গু) জেইউ কনস্ট্রাকশনের ভাইস প্রেসিডেন্ট এবং প্রতিষ্ঠাতার তৃতীয় পুত্র, যিনি কোম্পানির প্রেসিডেন্ট হওয়ার জন্য তার বড় ভাইদের সাথে প্রতিদ্বন্দ্বিতা করছেন। ইউন সো-জিন (জো আ-রাম) নিরীক্ষা দলের আরেক নতুন সদস্য, যিনি গু হান-সুর বিপরীত স্বভাবের। তিনি একজন ব্যক্তিবাদী এবং সাফল্যের প্রতি মনোযোগী। তার এবং দে-উংয়ের মধ্যে শৈশব থেকে পরিচিতি থাকলেও, তারা কর্মস্থলে এই সম্পর্ক গোপন রাখেন।

এই ধারাবাহিকটি জেইউ কনস্ট্রাকশনের অভ্যন্তরে অর্থপাচার, জালিয়াতি এবং অন্যান্য দুর্নীতির চিত্র তুলে ধরে। নিরীক্ষা দল এবং ভাইস প্রেসিডেন্ট হোয়াং দে-উংয়ের মধ্যে উত্তেজনা কাহিনীতে আরও গভীরতা যোগ করে।

## অভিনয়শিল্পী
### কেন্দ্রীয় চরিত্র
* শিন হা-কিউন – শিন চা-ইল
* লি জুং-হা – গু হান-সু
* জিন গু – দে-উং
* জো আ-রাম – ইউন সো-জিন
* জুং মুন-সুং – হুয়াং সে-উং

### পার্শ্ব চরিত্র
* হং ইন – ইয়ম কিউং-সোক
* লি জি-হিউন – ওক আ-জুং
* ও হি-জুন – মুন সাং-হো
* লি দো-ইয়প – হুয়াং গোন-উং
* কিম গং-পা – সো গিল-পিয়ো
* বেক হিউনজিন – ইয়াং জে-সুং
* উ জি-হিউন – ইম জং ইউন
* জুং দোং-হুয়ান – বাং কি-হো
* লি জুং-ওক – পার্ক জে-হুয়া
* লি চে-কিউং – লিম ইউ-সুন
* পার্ক সু-ইয়ং – গু সুক-গু
* উ মি-হুয়া – আন হিয়ে-ইয়ং
* কিম বি-বি – লি মি-জিন
* জন সু-জি – চে জং-উ

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০২৪-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:২০২৪-এ সমাপ্ত দক্ষিণ কোরীয় টেলিভিশন ধারাবাহিক
রূপালী ভোসলে

**রূপালী ভোসলে** একজন ভারতীয় টেলিভিশন অভিনেত্রী  যিনি স্টার প্রবাহ টিভি চ্যানেলের টেলিভিশন ধারাবাহিক *আই কুথে কাই করতে -তে* সঞ্জনার চরিত্রে এবং সনি সাব টেলিভিশন চ্যানেলের *বড়ি দুর সে আয়ে হ্যায়* ধারাবাহিকে বর্ষা ঘোটালার চরিত্রে অভিনয়ের জন্য পরিচিত। তিনি ২০১৯ সালে বিগ বস মারাঠি সিজন ২ -তে প্রতিযোগী হিসাবে অংশগ্রহণ করেছিলেন।**

## কর্মজীবন
মারাঠি টেলিভিশনে অভিনয়ের মধ্য দিয়ে রূপালী ভোসলে তার অভিনয় জীবন শুরু করেছিলেন। *মন উড়ান বারয়াচে, দো কিনারে দোঘি আপান* এবং *কন্যাদান* ইত্যাদি ধারাবাহিকে তার কাজ বিশেষ উল্লেখযোগ্য। পরে ২০০৭ সালে *রিস্ক* সিনেমায় অভিনয়ের মাধ্যমে তিনি হিন্দী সিনেমা জগত অর্থাত বলিউডে পদার্পন করেন।

## ব্যক্তিগত জীবন
রূপালীর বাবার নাম প্রকাশ ভোসলে। তিনি মিলিন্দ শিন্ডে-কে বিয়ে করেছিলেন। তবে ২০১২ সালে তাঁদের বিবাহবিচ্ছেদ হয়। পরবর্তীতে তিনি সহ-অভিনেতা অনিকেত মাগারের সাথে সম্পর্কে ছিলেন।

## চলচ্চিত্র তালিকা

### টেলিভিশন

## ওয়েব সিরিজ

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:বিগ বস মারাঠি প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
কালভরি পাহাড়

**কালভরি পাহাড় (ক্যালভরি পর্বত)** অথবা কল্যাণাথন্ডু বা পাথাম্মাইলু নামে পরিচিত, যা দক্ষিন ভারতের কেরালা রাজ্যের ইদুক্কি জেলায় অবস্থিত একটি বিশিষ্ট পাহাড় । কালভরি পাহাড় সমুদ্রপৃষ্ঠ থেকে ২০০ মিটার উচ্চতায় অবস্থিত, এই পাহাড়টি ধর্মীয় এবং প্রকৃতি প্রেমীদের জন্য বিশেষ তাৎপর্যপূর্ণ। এই পাহাড়টি খ্রিস্টানদের তীর্থস্থানের জন্য বিখ্যাত যা পাহাড়ের চূড়ায় অবস্থিত। কালভরি পাহাড় ভ্রমণের একটি আকর্ষণীয় দিক হল ইদুক্কি ড্যামের মনোমুগ্ধকর দৃশ্য। কালভরি পাহাড়ের দর্শনীয় স্থান থেকে ড্যামটি দেখতে ঝলমলে নীল ফিতার মতো প্রসারিত।

কালভরি পাহাড় বা কাল্যানাথান্ডু হল বিখ্যাত খ্রিস্টান তীর্থস্থান যা পাহাড়ের চূড়ায় অবস্থিত। খ্রিস্টানরা তীর্থের সময় মিছিল করে পাহাড়ের উপরে উঠে সেই সময় তীর্থস্থানে পরিণত হয়। ইদুক্কি ড্যাম এবং আশেপাশের বন্যভূমির মনোরম দৃশ্য অসাধারণ। একসময় স্থানটি নির্জন ছিল ইদুক্কি ড্যাম নির্মাণের পর পর্যটন কেন্দ্র গড়ে ওঠে যেহেতু এখানে আরামদায়ক জলবায়ু এবং মনোরম দৃশ্য উপভোগ করা যায়।

## ধর্মীয় তাৎপর্য
কালভরি পাহাড় একটি বিখ্যাত খ্রিস্টান তীর্থস্থান। বাইবেলে কালভরি পাহাড়ের কথা উল্লেখ আছে যেখানে যীশুকে ক্রুশবিদ্ধকরা হয়েছিল । খ্রিস্টীয় লেন্টের সময়, এই এলাকাটি একটি তীর্থস্থানে পরিণত হয়। সেখানে ভক্তরা পাহাড়ের উপরে শোভাযাত্রা করে আরোহণ করে থাকেন।

## পর্যটন আকর্ষণ

কালভরি পাহাড় থেকে  ইদুক্কি ড্যাম এবং আশেপাশের বন্যভূমির মনোরম দৃশ্য অসাধারণ। একসময় স্থানটি নির্জন ছিল ইদুক্কি ড্যাম নির্মাণের পর পর্যটন কেন্দ্র গড়ে ওঠে যেহেতু এখানে আরামদায়ক জলবায়ু এবং মনোরম দৃশ্য উপভোগ করা যায়। কালভরি পাহাড় অ্যাডভেঞ্চার প্রেমীদের জন্য আকর্ষনীয় স্থান খাড়া ঢালবিশিষ্ট এই পাহাড়টি ট্রেকিং এর জন্য একটি আকর্ষণীয় অভিজ্ঞতা প্রদান করে।

## অবস্থান
কালভরি পাহাড় সড়কপথে থোডুপুঝা -পুলিয়ানমালা মহাসড়ক দিয়ে পৌঁছানো যায় । ইদুক্কি শহর থেকে কালভরি পাহাড় প্রায় ১০ কিলোমিটার এবং কট্টাপ্পনা থেকে দূরত্ব ১৫ কিলোমিটার দূরে অবস্থিত। ইদুক্কি এবং কট্টাপ্পনা শহর থেকে পরিবহন ব্যবস্থা আছে। কালভরি পাহাড় জংশনে নেমে ভিউপয়েন্টে যাওয়ার জন্য হাইকিং করা যায়, যার প্রবেশ মূল্য ₹২০।

## তথ্যসূত্র

বিষয়শ্রেণী:ইদুক্কি জেলা
বিষয়শ্রেণী:কেরল
বিষয়শ্রেণী:কেরলের দর্শনীয় স্থান
ডেইজি বোপান্না

**ডেইজি বোপান্না** (জন্ম: ৪ ডিসেম্বর ১৯৮২) একজন ভারতীয় অভিনেত্রী। ইনি মূলত কন্নড়, হিন্দি, তেলুগু এবং তামিল ভাষার চলচ্চিত্রে অভিনয় করেছেন।

## ব্যক্তিগত জীবন
ডেইজি বোপান্না কোডাগুর বাসিন্দা। তিনি অরবিন্দ স্কুল, এর কুমারানস কলেজ থেকে প্রাক-বিশ্ববিদ্যালয় ডিগ্রি অর্জন করেন এবং কর্ণাটকের বেঙ্গালুরুতে চিত্রকলা পরিষদ থেকে চারুকলায় স্নাতক ডিগ্রি অর্জন করেছেন।

## কর্ম‌জীবন
থিয়েটারে কাজ করার মাধ্যমে ডেইজি তার অভিনয় জীবন শুরু করেন। বি. জয়শ্রীর স্পন্দনা নাট্য দল এবং সমসাময়িক ইংরেজি নাট্যদলের সাথে তিনি অল্প সময়ের জন্য কাজ করেছিলন। ২০০২ সালে তিনি **বিম্ব**  সিনেমায় অভিনয় করেন। সিনেমাটি বার্লিন ও ফ্রাঙ্কফুর্ট চলচ্চিত্র উৎসবে পাঠানো হয়েছিল এবং আন্তর্জাতিক পুরষ্কারও জিতেছিল। কবিতা লঙ্কেশ পরিচালিত এই চলচ্চিত্রটি  বিনোদন জগতে শিশু শিল্পীদের শোষণের বিষয়টি তুলে ধরেছে। ডেইজি পরবর্তীকালে *ভগবান* (২০০৪) ছবিতে অভিনেতা দর্শনের সাথে কাজ করেন। তিনি তার অভিনয় ও কাজের জন্য স্পাইসি ডেইজি উপাধি লাভ করেন। ২০০৪ সালে *বিম্বা* মুক্তির আগে, ডেইজি প্রায় এক বছর ধরে স্টার ওয়ার্ল্ডে প্রচারিত টেলিভিশন অনুষ্ঠান *টপ ড্রাইভ* -এর উপস্থাপক হিসেবে কাজ করেছিলেন।

## চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কোড়গু জেলার ব্যক্তি
বিষয়শ্রেণী:কর্ণাটকের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
শুভ্রা আয়াপ্পা

**শুভ্রা আয়াপ্পা** (জন্ম ২৪শে এপ্রিল ১৯৯১) একজন ভারতীয় অভিনেত্রী যিনি তামিল ও তেলুগু ভাষার চলচ্চিত্রের পাশাপাশি মূলত কন্নড় চলচ্চিত্রেও অভিনয় করেছেন। তেলুগু চলচ্চিত্র *প্রতিনিধি* (২০১৪) দিয়ে অভিনয় জগতে আত্মপ্রকাশের পর, তিনি *সাগপথম* (২০১৫) এবং *বজ্রকায়া* (২০১৫) ছবিতে অভিনয় করেন।

মডেলিং এবং চলচ্চিত্রে প্রবেশের আগে, তিনি ব্যাঙ্গালোরের বল্ডউইন গার্লস হাই স্কুলে পড়াশোনা করেছিলেন।

## কর্মজীবন
মডেলিংয়ে পা রাখার পর, শুভ্রা ওয়াই ভি এস চৌধুরী পরিচালিত তেলুগু ছবি *রে* (২০১৫)-তে অভিনয়ের জন্য চুক্তিবদ্ধ হওয়ার হন এবং তার আগে বেশ কয়েকটি বিজ্ঞাপনে অভিনয় করেন। কিন্তু পরে তিনি এই উদ্যোগ থেকে সরে আসেন এবং *প্রতিনিধি*  (২০১৪) চলচ্চিত্রে অভিনয়ের জন্য চুক্তিবদ্ধ হন, সেখানে তিনি একজন সাংবাদিকের ভূমিকায় অভিনয় করেন।

২০১৫ সালে, শুভ্রা *সাগপথম* -এ অভিনয় করেন। এটি একটি তামিল চলচ্চিত্র, এই ছবিটিকে অভিনেতা-রাজনীতিবিদ বিজয়কান্তের ছেলে শানমুগাপাণ্ডিয়ানের আত্মপ্রকাশের ছবি বলে উল্লেখ করা হয়। ছবিটির পর্যালোচনা খুব খারাপ ছিল এবং শুভ্রার ভূমিকা ছিল খুবই কম।

একই বছরে তিনি একটি কন্নড় ছবিতে প্রথমবারের মতো অভিনয় করেন, যার নাম *বজ্রকায়া* (২০১৫)। এখানে তিনি অতিথি চরিত্রে অভিনয় করেন। চলচ্চিত্রে তাঁর চরিত্রটি প্রথম পনের মিনিট উপস্থিত ছিল এবং একটি গানের দৃশ্যে তিনি অভিনয় করেছিলেন, যার শুটিং ভেনিসে হয়েছিল। ছবিটি ইতিবাচক পর্যালোচনা লাভ করে এবং বক্স অফিসে ভালো ব্যবসা করে, যার ফলে শুভ্রার জন্য আরও চলচ্চিত্রের প্রস্তাব আসে।

তাঁর পরবর্তী ছবি ছিল দিগন্ত মাঞ্চলে পরিচালিত 'থিমায়া অ্যাণ্ড থিমায়া', যেটি ইতিবাচক ও মিশ্র পর্যালোচনার মুখোমুখি হয় এবং বক্স অফিসে ভালো ব্যবসা করে।

এরপর তাঁকে অভিনেতা ঋষি এবং প্রণীতা সুভাষের সাথে  *রমণ অবতার* চলচ্চিত্রে দেখা যায়।

## চলচ্চিত্র তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
আইশা আহমেদ

**আইশা আহমেদ** একজন ভারতীয় অভিনেত্রী, তিনি অভিনেত্রী রুখসার রেহমানের কন্যা। তিনি *অ্যাডাল্টিং* (২০১৮) এবং *মাইনাস ওয়ান* (২০১৯) সহ বেশ কয়েকটি জনপ্রিয় স্ট্রিমিং সিরিজে প্রধান ভূমিকা পালন করার জন্য সর্বাধিক পরিচিত। ২০১৮ সালে থ্রিলার *থ্রি স্টোরিজ* দিয়ে তিনি চলচ্চিত্রেও প্রবেশ করেন।

## কর্মজীবন
আইশা *[[তুম বিন ২]]* (২০১৬) ছবিতে একটি ছোট ভূমিকায় অভিনয় করেছিলেন। তিনি অর্জুন মুখার্জির *থ্রি স্টোরিজ* (২০১৮) ছবিতে অভিষেক করেন। একটি ইতিবাচক পর্যালোচনায়, *[[ফিল্মফেয়ার|ফিল্মফেয়ারের]]* দেবেশ শর্মা আইশার সহ-অভিনেতা অঙ্কিত রাঠির সাথে তাঁর অভিনয়ের রসায়নের প্রশংসা করেছেন। একই বছর, তিনি জেসিকা সাদানার ধারাবাহিক *"অ্যাডাল্টিং"* -এ নিখাত রিজভি চরিত্রে অভিনয় করেন, তাঁর সহশিল্পী ছিলেন যশস্বিনী দয়ামা। তাঁর অভিনয় বেশ প্রশংসিত হয়েছিল।

২০১৯ সালে, আইশা রোমান্টিক কমেডি *মাইনাস ওয়ান* -এ আয়ুশ মেহরার বিপরীতে অভিনয় করেছিলেন। ২০২৩ সালে লায়ন্সগেট প্লে-তে এই অনুষ্ঠানটির দ্বিতীয় মরশুম, *নিউ চ্যাপ্টার* নামে প্রকাশিত হয়েছিল। আইশা এমএক্স প্লেয়ার সিরিজ *ব্যালকনি বাডিজ* (২০২১; অমল পরাশরের বিপরীতে) এবং জোয়া পারভিনের স্বল্পদৈর্ঘ্য চলচ্চিত্র *ক্লিন* (২০২১)-এও মুখ্য ভূমিকায় অভিনয় করেছেন। ২০২২ সালে, তিনি শুভম যোগীর ছবি *কাচ্চে লিম্বু* তে একটি পার্শ্ব চরিত্রে অভিনয় করেছিলেন।

২০২৪ সালে, গায়ক অক্ষত আচার্যের সাথে আইশা "নাদানিয়াঁ" মিউজিক ভিডিওতে অভিনয় করেছিলেন।

## ব্যক্তিগত জীবন
আইশা অভিনেত্রী রুখসার রেহমান এবং রেহমানের প্রথম স্বামী আসাদ আহমেদের মেয়ে। পরিচালক ফারুক কবির হলেন আয়েশার সৎ বাবা।

## চলচ্চিত্র তালিকা
থাম্ব|২০১৮ সালে আইশা

### চলচ্চিত্র

### ওয়েব সিরিজ

### সঙ্গীত ভিডিও

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:জীবিত ব্যক্তি
ক্যাফে গ্রে

**ক্যাফে গ্রে**, ছিল নিউ ইয়র্ক সিটির একটি রেস্তোরাঁ।  রেস্তোরাঁটি বন্ধ হওয়ার আগে এটি মিশেলিন তারকা পেয়েছিল।  ।

## আরো দেখুন

* মার্কিন যুক্তরাষ্ট্রের বিলুপ্ত রেস্তোরাঁর তালিকা
* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০০৪-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০০৮-এ বিলুপ্ত রেস্তোরাঁ
বিষয়শ্রেণী:২০০৪-এ নিউ ইয়র্ক সিটিতে প্রতিষ্ঠিত
আইজ্যাক টোস্ট

**আইজ্যাক টোস্ট** (), দক্ষিণ কোরিয়া ভিত্তিক একটি টোস্ট (টোস্টেড স্যান্ডউইচ) চেইন। ২০১৬ সালের হিসাব অনুযায়ী, দক্ষিণ কোরিয়ায় এই চেইনের ৭০০টিরও বেশি খুচরা দোকান ছিল।  এটি আন্তর্জাতিকভাবে আরও সম্প্রসারিত হয়েছে এবং ম্যাকাও, তাইওয়ান, মালয়েশিয়া এবং সিঙ্গাপুরেও সহ শাখা প্রতিষ্ঠা করেছে। 

## তথ্যসূত্র

## বহিঃসংযোগ

*  

বিষয়শ্রেণী:২০০৩-এ প্রতিষ্ঠিত রেস্তোরাঁ
বিষয়শ্রেণী:দক্ষিণ কোরীয় মার্কা
বিষয়শ্রেণী:কোরীয় ভাষার লেখা থাকা নিবন্ধ
বিষয়শ্রেণী:দক্ষিণ কোরিয়ার ঝটপট-খাবারের চেইন
জেন (রেস্তোরাঁ)

**জেন** হল টরন্টোর উত্তরে অবস্থিত অন্টারিওর মার্কহ্যামের মিলিকেন মিলস পাড়ায় অবস্থিত একটি মিশেলিন সুপারিশকৃত জাপানি রেস্তোরাঁ। এটি ওমাকেস মেনু অফার করে। 

## ইতিহাস
রেস্তোরাঁটি শেফ সেইচি কাশিওয়াবারা মালিকানাধীন ও পরিচালিত, যিনি ১৯৮৪ সালে জাপান থেকে কানাডায় অভিবাসিত হয়েছিলেন।  কাশিওয়াবারা প্রথমে অটোয়াতে থাকতেন, টরন্টো এলাকায় যাওয়ার আগে সেখানে একজন সুশি শেফ হিসেবে কাজ করতেন। 

জেন, মার্কহাম স্ট্রিপ মলে অবস্থিত একটি জাপানি রেস্তোরাঁ, প্রথম ২০০০ সালে প্রতিষ্ঠিত হয়েছিল।  টরন্টোতে স্থানান্তরিত হওয়ার পর কাশিওয়াবারা প্রথমে জেনের প্রধান শেফ হিসেবে যোগদান করেন। পরে তিনি রেস্তোরাঁটি কিনে নেন এবং একে তার মূল স্কারবোরো অবস্থান থেকে মার্কহ্যামে তার বর্তমান ঠিকানায় স্থানান্তরিত করেন। 

## তথ্যসূত্র

বিষয়শ্রেণী:২০০০-এ প্রতিষ্ঠিত রেস্তোরাঁ
বিষয়শ্রেণী:অন্টারিওর রেস্তোরাঁ
অদ্বৈতা (অভিনেত্রী)

**অদ্বৈতা** মঞ্চ নামে পরিচিত, যাঁর জন্ম নাম **কৃতি শেঠি,** তিনি হলেন একজন ভারতীয় অভিনেত্রী। তিনি মূলত তামিল ভাষার চলচ্চিত্রে অভিনয় করেন। তিনি পাণ্ডিয়া নাডু (২০১৩), মাঙ্গা (২০১৫), আঝাগরসামিয়ান কুথিরাই (২০১১) ইত্যাদি চলচ্চিত্রে অভিনয়ের জন্য সুপরিচিত। তিনি নিজের নাম পরিবর্তন করে চলচ্চিত্র জগতে প্রবেশ করেন। পরে তিনি তামিল চলচ্চিত্র স্নেহাবিন কাধালারকালের মুক্তির সময় তাঁর আসল নামে ফিরে যাওয়ার সিদ্ধান্ত নেন।

## কর্মজীবন
অদ্বৈতার একটি ভরতনাট্যম পরিবেশনার সময়, থিয়েটার পরিচালক জয় তীর্থ লক্ষ্য করেন যে নৃত্যরতা অভিনেত্রী খুবই প্রতিভাবান। তিনি তাঁকে সমস্তি সানডে স্কুল অফ ড্রামায় যোগদানের জন্য রাজি করান। ফলস্বরূপ, অদ্বৈতা নাটকে একটি ডিপ্লোমা কোর্স করেন এবং 'প্রীতি' নামে একটি নাটকে অভিনয় করেন। পরে তিনি 'সদরমে' নাটকে প্রধান চরিত্রে অভিনয় করার সুযোগ পান, যেটি কর্ণাটক রাজ্য জুড়ে পরিবেশিত হয়েছিল। অদ্বৈতা পরিচালক সুনীল কুমার দেশাইয়ের সাথে সহযোগিতা করেন এবং কন্নড় ছবি *সারিগামা-*তে প্রধান ভূমিকায় অভিনয় করেন। একই সময়ে, তামিল চলচ্চিত্র জগতের মুরলির সাথে তাঁর পরিচয় হয়, মুরলি তাঁকে স্বামী পরিচালিত *সাগক্কাল* ছবিতে প্রধান চরিত্রে অভিনয় করার সুযোগ দেন। এরপর অদ্বৈতা সুসেনথিরানের *আঝাগরসামিয়ান কুথিরাই* (২০১১) ছবিতে ইনিগো প্রভাকরণের সাথে অভিনয় করেন, যেটি সমালোচকদের দ্বারা প্রশংসিত হয়। পরের বছর তিনি আরেকটি স্বল্প পরিচিত তামিল ছবি *কোন্দান কোডুথান* -এ অভিনয় করেন।

২০১৩ সালে, *স্নেহাবিন কাধালারকাল* মুক্তির সময় তিনি তাঁর পর্দার নাম অদ্বৈতা থেকে পরিবর্তন করে তাঁর আসল নাম কৃতি-তে ফিরে আসেন। তিনি উল্লেখ করেছিলেন যে অদ্বৈতা নামটি সংখ্যাতাত্ত্বিক কারণে বেছে নেওয়া হয়েছিল, এইসঙ্গে তিনি বলেছিলেন লোকেরা যেভাবে নামটি উচ্চারণ করে তা তাঁর পছন্দ হয়নি।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
আলাদিন ফুডস

**আলাদিন ফুডস**, যা সাধারণত **আলাদিন** নামে পরিচিত, হল বুলগেরীয় ঝটপট খাবারের রেস্তোরাঁর একটি চেইন।  এটি দেশের বৃহত্তম দাতা চেইন। প্রতিষ্ঠার পর থেকে, এটি বার্গার, পিৎজা, ভাজা মুরগি, এশীয় খাবার এবং সুশি সহ অতিরিক্ত পণ্য সরবরাহ করার জন্য তার মেনু প্রসারিত করেছে। এই চেইনটি ২০১৬ সালে প্রথম ফ্র্যাঞ্চাইজি খুলেছিল, যদিও বেশিরভাগ রেস্তোরাঁ কর্পোরেট মালিকানাধীন রয়ে গেছে। 

## আরো দেখুন

* ফাস্ট ফুড
* ডোনার কাবাব

## তথ্যসূত্র

বিষয়শ্রেণী:১৯৯৮-এ প্রতিষ্ঠিত রেস্তোরাঁ
বিষয়শ্রেণী:ঝটপট খাবারের রেস্তোরাঁ
বিষয়শ্রেণী:বুলগেরিয়ার রেস্তোরাঁ
বিষয়শ্রেণী:সোফিয়া ভিত্তিক কোম্পানি
বিষয়শ্রেণী:১৯৯৮-এ প্রতিষ্ঠিত বুলগেরীয় কোম্পানি
ধোসা প্লাজা

**ধোসা প্লাজা**  হল দক্ষিণ ভারতীয় খাবার ধোসা বিশেষজ্ঞ ঝটপট খাবারের রেস্তোরাঁর একটি চেইন। এটি ১৯৯৭ সালে প্রেম গণপতি দ্বারা প্রতিষ্ঠিত হয়েছিল  ধোসা প্লাজা ভারত, নিউজিল্যান্ড, ওমান, সংযুক্ত আরব আমিরাত এবং অস্ট্রেলিয়ায় ৭২টি আউটলেট পরিচালনা করে।  

## তথ্যসূত্র

বিষয়শ্রেণী:১৯৯৭-এ প্রতিষ্ঠিত রেস্তোরাঁ
বিষয়শ্রেণী:ভারতের রেস্তোরাঁ চেইন
তুলসি (রেস্তোরাঁ)

**তুলসী** ছিল নিউ ইয়র্ক সিটির ম্যানহাটনে অবস্থিত একটি ভারতীয় রেস্তোরাঁ।  বন্ধ হবার আগে রেস্তোরাঁটি একটি মিশেলিন তারকা পেয়েছিল। 

## আরো দেখুন

* মার্কিন যুক্তরাষ্ট্রের বিলুপ্ত রেস্তোরাঁর তালিকা
* ভারতীয় রেস্তোরাঁর তালিকা
* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০১১-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ম্যানহাটনের বিলুপ্ত এশীয় রেস্তোরাঁ
বিষয়শ্রেণী:বিলুপ্ত ভারতীয় রেস্তোরাঁ
বিষয়শ্রেণী:নিউ ইয়র্ক সিটির ভারতীয় রেস্তোরাঁ
বিষয়শ্রেণী:২০১১-এ নিউ ইয়র্ক সিটিতে প্রতিষ্ঠিত
এবিসি কিচেন

**এবিসি কিচেন** হল নিউ ইয়র্ক সিটির ম্যানহাটনের ফ্ল্যাটিরন জেলার একটি রেস্তোরাঁ, যা ২০১০ সালে জিন-জর্জেস ভনগারিখটেন দ্বারা প্রতিষ্ঠিত হয়েছিল। রেস্তোরাঁটি সেরা নতুন রেস্তোরাঁ বিভাগে জেমস বিয়ার্ড ফাউন্ডেশন পুরস্কার পেয়েছে।

## আরো দেখুন

* জেমস বিয়ার্ড ফাউন্ডেশন পুরস্কার: ২০১০ এর দশক

## তথ্যসূত্র

## বহিঃসংযোগ

* 

বিষয়শ্রেণী:২০১০-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ম্যানহাটনের রেস্তোরাঁ
বিষয়শ্রেণী:২০১০-এ নিউ ইয়র্ক সিটিতে প্রতিষ্ঠিত
ওশিয়ানা (রেস্তোরাঁ)

**ওশিয়ানা** হল নিউ ইয়র্ক সিটির একটি রেস্তোরাঁ।  রেস্তোরাঁটি ২০০৯ সালে খোলা হয়েছিল  এবং সামুদ্রিক খাবার পরিবেশন করার জন্য বিখ্যাত। 

## আরো দেখুন

* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা
* সামুদ্রিক খাবারের রেস্তোরাঁর তালিকা

## তথ্যসূত্র

বিষয়শ্রেণী:২০০৯-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০০৯-এ নিউ ইয়র্ক সিটিতে প্রতিষ্ঠিত
বিষয়শ্রেণী:নিউ ইয়র্ক সিটির সামুদ্রিক খাবারের রেস্তোরাঁ
সুশি আজাবু

**সুশি আজাবু** নিউ ইয়র্ক সিটির একটি জাপানি রেস্তোরাঁ। রেস্তোরাঁটি সুশি পরিবেশন করে এবং একটি মিশেলিন তারকা পেয়েছে।

## আরো দেখুন

* জাপানি রেস্তোরাঁর তালিকা
* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০০৮-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০০৮-এ নিউ ইয়র্ক সিটিতে প্রতিষ্ঠিত
পিৎজা ক্যাপার্স

**পিৎজা ক্যাপার্স** হল কুইন্সল্যান্ড ভিত্তিক একটি অস্ট্রেলীয় ঝটপট খাবারের চেইন এবং ফ্র্যাঞ্চাইজি যা পিৎজা এবং ইতালীয় খাবার বিক্রি করে।  পিৎজা ক্যাপার্স মূলত কুইন্সল্যান্ডে সক্রিয়, তবে অস্ট্রেলিয়ান ক্যাপিটাল টেরিটরি (এসিটি), তাসমানিয়া এবং সিঙ্গাপুরেও তাদের ছোট ছোট কার্যক্রম রয়েছে; তারা পূর্বে নিউ সাউথ ওয়েলস এবং ভিক্টোরিয়াতেও কার্যক্রম পরিচালনা করেছে। কোম্পানিটির মূল কোম্পানি রিটেইল ফুড গ্রুপের মালিকানাধীন।  ভারতেও কিছু ফ্র্যাঞ্চাইজি ছিল, যেগুলো এখন বন্ধ।

## আরো দেখুন

* অস্ট্রেলিয়ার পিজ্জারিয়ার তালিকা
* অস্ট্রেলিয়ার রেস্তোরাঁ চেইনের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ প্রতিষ্ঠিত রেস্তোরাঁ
বিষয়শ্রেণী:অস্ট্রেলিয়ার পিৎজা চেইন
বিষয়শ্রেণী:কুইন্সল্যান্ড ভিত্তিক কোম্পানি
বিষয়শ্রেণী:১৯৯৬-এ প্রতিষ্ঠিত অস্ট্রেলীয় কোম্পানি
আওয়ামী লীগ (মিজান)

**আওয়ামী লীগ (মিজান)** বাংলাদেশের একটি রাজনৈতিক দল ছিল। এর নিবন্ধিত নাম ছিল **আওয়ামী লীগ**।

## ইতিহাস
১৫ আগস্ট ১৯৭৫ সালের অভ্যুত্থানের পরে ১৯৭৬ সালে বাংলাদেশ আওয়ামী লীগকে পুনর্জীবিত করা হয়। কিন্তু দলের নেতৃত্ব নিয়ে ক্রমশ কোন্দল চলতে থাকে। ১৯৭৮ সালের মার্চে দলটি বহুদলীয় গণতন্ত্র নাকি একদলীয় রাজনীতি অনুসরণ করবে তা নিয়ে বিতর্ক শুরু হয়। একই বছরে দলীয় সভাপতি নির্বাচনে আব্দুল মালেক উকিল নির্বাচিত হোন, অন্যদিকে একদলীয় শাসনব্যবস্থার প্রতি মিজানুর রহমান চৌধুরীর বিরোধিতা দলের অভ্যন্তরে দ্বন্দ্বের কারণ হয়।

১২ আগস্ট ১৯৭৮ সালে দলীয় দ্বন্দ্বের মধ্যে বাংলাদেশ আওয়ামী লীগ নেতা মিজানুর রহমান চৌধুরী নতুন একটি পৃথক আহবায়ক কমিটি ঘোষণা করেন। তিনি অভিযোগ করেছিলেন যে দ্বন্দ্বের কারণ ছিল দলের মধ্যে একদলীয় শাসনব্যবস্থা বিশিষ্ট বাংলাদেশ কৃষক শ্রমিক আওয়ামী লীগের সমর্থক এবং বহুদলীয় রাজনীতির সমর্থকদের সহাবস্থান। তিনি দাবি করেছিলেন যে মূল দলের কেন্দ্রীয় কার্যনির্বাহী কমিটির অন্তত ২০-২২ জন তার সিদ্ধান্তকে সমর্থন দিয়েছেন। এতে করে তখন বাংলাদেশ আওয়ামী লীগ দুটি ভাগে বিভক্ত হয়ে মিজান ও মালেক নেতৃত্বাধীন আওয়ামী লীগ গঠিত হয়।

৩-৫ নভেম্বর ১৯৭৮ সালে মিজান নেতৃত্বাধীন আওয়ামী লীগের অনুষ্ঠিত কাউন্সিলে পূর্ণাঙ্গ দলীয় কমিটি ঘোষিত হয় যেখানে মিজানুর রহমান চৌধুরীকে সভাপতি, মোহাম্মদ ইউসুফ আলী সাধারণ সম্পাদক, মহিউদ্দিন আহমেদ ও মুজাফফর হোসেন পল্টুকে যুগ্ম আহ্বায়ক এবং নূরে আলম সিদ্দিকীকে সাংগঠনিক সম্পাদক করা হয়েছিল। ১৯৭৯ সালের সাধারণ নির্বাচনে দলটি অংশগ্রহণ করে দুটি আসন জয়লাভ করে। সেই নির্বাচনে দলটির মার্কা ছিল 'মই'। ১৯৮৪ সালে মিজান নেতৃত্বাধীন দলটি আ ফ ম আহসানউদ্দিন চৌধুরীর প্রতিষ্ঠিত জনদলে একীভূত হয়।

## নির্বাচনী ফলাফল

## তথ্যসূত্র

বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বাংলাদেশে বিলুপ্ত
বিষয়শ্রেণী:১৯৭৮-এ প্রতিষ্ঠিত রাজনৈতিক দল
বিষয়শ্রেণী:১৯৮৪-এ বিলুপ্ত রাজনৈতিক দল
দেবদর্শিনী

**দেবদর্শিনী** একজন ভারতীয় অভিনেত্রী যিনি মূলত তামিল চলচ্চিত্রে অভিনয় করেন। এছাড়াও তিনি  তেলুগু, মালায়ালাম চলচ্চিত্র এবং টেলিভিশন ধারাবাহিকেও অভিনয় করেছেন। তিনি একজন টেলিভিশন উপস্থাপক হিসেবে তার কর্মজীবন শুরু করেন এবং পার্শ্ব ও কৌতুক চরিত্রে অভিনয় করে সিনেমা জগতে প্রবেশ করেন।  তার কাজের জন্য তিনি তিনটি তামিলনাড়ু রাজ্য চলচ্চিত্র পুরস্কার জিতেছেন।

তিনি *মারমাদেসাম* এবং *আথিপুকল* সহ বিভিন্ন টেলিভিশন ধারাবাহিকে অভিনয় করেছেন। 

## কর্মজীবন
কলেজে পড়ার সময় থেকেই তিনি বিভিন্ন টেলিভিশন অনুষ্ঠান উপস্থাপন করতে শুরু করেন। তাকে দূরদর্শনের *কানাভুগাল ইলাভাসম* ধারাবাহিকে অভিনয়ের সুযোগ দেওয়া হয়। যার ফলে পর্ব‌রতীকালে তিনি নাগার নামক রহস্য-রোমাঞ্চ ধারাবাহিক *মারমাদেসম-* এ একটি ভূমিকায় অভিনয় করার সুযোগ পান। তিনি নাগা পরিচালিত আরেকটি প্রকল্প *রামানী ভার্সা‌স রামানী পার্ট ০২-* এও কাজ করেছিলেন। দেবদর্শিনী *বিদাথু কারুপ্পু*  -তে  অভিনয় করার সুযোগ পায় যা তাকে তাকে বিনোদন জগতে পরিচিত ও প্রতিষ্ঠিত করেছিল। 

তিনি *পার্থিবান কানাভু* (২০০৩) চলচ্চিত্রে তার হাস্যরসাত্মক চরিত্রের জন্য সেরা কৌতুকাভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন। তিনি একটি এনজিও দ্বারা নির্মিত *শক্তি পিরাকুথু* (২০১০) ছবিতে প্রধান ভূমিকায় অভিনয় করেছিলেন।  *[[মুনি ২: কাঞ্চনা]]* (২০১১) সিনেমাতে কাজ করার পর তিনি ধারাবাহিকভাবে হাস্যরসাত্মক চরিত্রে অভিনয় করে যাচ্ছিলেন।  ২০১৫ সালে, তিনি *[[৩৬ ভায়াদিনিলে|৩৬ ভায়াধিনিলে]]* এবং *তিরুত্তু কল্যাণম* চলচ্চিত্রে তার অভিনয়ের জন্য সেরা কৌতুক অভিনেতার বিভাগে তামিলনাড়ু রাজ্য চলচ্চিত্র পুরস্কার জিতেছিলেন। 

## ব্যক্তিগত জীবন
দেবদর্শিনী চেন্নাইয়ের একটি তেলুগুভাষী পরিবারে জন্মগ্রহণ করেন।  তিনি কলেজে বাণিজ্য বিষয়ে পড়াশোনা করেন এবং পরে ফলিত মনোবিজ্ঞানে স্নাতকোত্তর ডিগ্রি অর্জন করেছিলেন। 

২০০২ সালে দেবদর্শিনী টেলিভিশন অভিনেতা চেতনকে বিয়ে করেন।  তারা প্রথমে *মারমাদেসাম - বিদাথু কারুপ্পুতে* একসাথে কাজ করেছিলেন, এবং তারপর তারা  সহ বেশ কয়েকটি প্রকল্পে একসাথে অভিনয় করেছিলেন। 

## পুরস্কার এবং মনোনয়ন

## চলচ্চিত্র তালিকা

### তামিল চলচ্চিত্র

### অন্যান্য ভাষার চলচ্চিত্র

### কন্ঠ শিল্পী

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:তামিল অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
অর্টোলান (রেস্তোরাঁ)

**অর্টোলান** ছিল ক্যালিফোর্নিয়ার লস অ্যাঞ্জেলেসে অবস্থিত একটি মিশেলিন তারকাযুক্ত ফরাসি রেস্তোরাঁ। এই চমৎকার ডাইনিং প্রতিষ্ঠানটি ২০০৫ সালে চালু করা হয়েছিল এবং ২০১১ সালে বন্ধ হয়ে যায়। 

## আরো দেখুন

* ফরাসি রেস্তোরাঁর তালিকা
* লস অ্যাঞ্জেলেস এবং দক্ষিণ ক্যালিফোর্নিয়ার মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০০৫-এ প্রতিষ্ঠিত রেস্তোরাঁ
বিষয়শ্রেণী:২০০৫-এ ক্যালিফোর্নিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০১১-এ বিলুপ্ত রেস্তোরাঁ
বিষয়শ্রেণী:লস অ্যাঞ্জেলেসের ইউরোপীয় রেস্তোরাঁ
বিষয়শ্রেণী:লস অ্যাঞ্জেলেসের বিলুপ্ত রেস্তোরাঁ
বিষয়শ্রেণী:ক্যালিফোর্নিয়ায় বিলুপ্ত ফরাসি রেস্তোরাঁ
বিষয়শ্রেণী:২০১১-এ ক্যালিফোর্নিয়ায় বিলুপ্ত
অক্সালিস (রেস্তোরাঁ)

**অক্সালিস** ছিল নিউ ইয়র্ক সিটির একটি নিউ আমেরিকান রেস্তোরাঁ। ফাইন ডাইনিং রেস্তোরাঁটি একটি মিশেলিন তারকা পেয়েছে। 

২০২৩ সালের শেষে রেস্তোরাঁটি বন্ধ হয়ে যায় 

## আরো দেখুন

* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা
* নিউ আমেরিকান রেস্তোরাঁর তালিকা

## তথ্যসূত্র

বিষয়শ্রেণী:২০১৮-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০১৮-এ নিউ ইয়র্ক সিটিতে প্রতিষ্ঠিত
বিষয়শ্রেণী:নিউ ইয়র্ক সিটির নিউ আমেরিকান রেস্তোরাঁ
কেনজো (রেস্তোরাঁ)

**কেনজো** ক্যালিফোর্নিয়ার নাপায় অবস্থিত একটি জাপানি রেস্তোরাঁ। রেস্তোরাঁটি ২০১৬ সালে খোলা হয়েছিল  এবং একটি মিশেলিন তারকা পেয়েছিল। 

## আরো দেখুন

* জাপানি রেস্তোরাঁর তালিকা
* সান ফ্রান্সিসকো বে এরিয়ারায় মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০১৬-এ প্রতিষ্ঠিত রেস্তোরাঁ
বিষয়শ্রেণী:২০১৬-এ ক্যালিফোর্নিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
কম্পোজ কফি

**কম্পোজ কফি** () হল একটি দক্ষিণ কোরীয় কফিহাউস চেইন, যাদের ২,৬১২টি কফি শপ রয়েছে।

২০২৪ সালের জুলাই মাসে, জলিবি ফুডস কর্পোরেশন কম্পোজ কফির ৭০% অধিগ্রহণ করে নিয়েছে। 

## তথ্যসূত্র

## বহিঃসংযোগ

* 

বিষয়শ্রেণী:২০১৪-এ প্রতিষ্ঠিত রেস্তোরাঁ
বিষয়শ্রেণী:২০১৪-এ প্রতিষ্ঠিত দক্ষিণ কোরীয় কোম্পানি
বিষয়শ্রেণী:বুসানের রেস্তোরাঁ
বিষয়শ্রেণী:বুসান ভিত্তিক কোম্পানি
বিষয়শ্রেণী:দক্ষিণ কোরিয়ার রেস্তোরাঁ চেইন
বিষয়শ্রেণী:দক্ষিণ কোরিয়ার ঝটপট-খাবারের চেইন
বিষয়শ্রেণী:দক্ষিণ কোরিয়ার কফিহাউস ও ক্যাফে
কার্তিকা আদাইকালম

**কার্তিকা আদাইকালম** (জন্ম ৩রা মে ১৯৯১), যিনি **কার্তিকা** নামেই বেশি পরিচিত, হলেন একজন ভারতীয় অভিনেত্রী যিনি তামিল ছবিতে অভিনয় করেছেন। তিনি সম্ভবত *থুথুকুড়ি* এবং *রামন থেদিয়া সীতাই-* তে তাঁর অভিনয়ের জন্য সবচেয়ে বেশি পরিচিত।

## কর্মজীবন
সঞ্জয় রামের *থুথুকুড়ি* চলচ্চিত্রের মাধ্যমে কার্তিকা অভিনেত্রী হিসেবে আত্মপ্রকাশ করেন। থুথুকুড়ি একটি গ্রামীণ অ্যাকশন অভিনয়, যেখানে তিনি অভিনেতা হরিকুমারের বিপরীতে অভিনয় করেছিলেন, হরিকুমার নৃত্য পরিকল্পনার পেশা থেকে অভিনয়ে এসেছিলেন। ছবির নির্মাতারা একটি বিজ্ঞাপনে কার্তিকাকে দেখার পর তাঁকে ছবির জন্য নির্বাচন করেছিলেন। ছবিটির আপেক্ষিক সাফল্যের কারণে প্রচার মাধ্যম কার্তিকাকে 'থুথুকুড়ি' কার্তিকা বা 'কারুভাপ্পাইয়া' কার্তিকা নামে ডাকতে শুরু করে, ছবিটির একটি জনপ্রিয় গানের কারণে। তাঁর দ্বিতীয় ছবি *পিরাপ্পু* (২০০৮)-র "উলাগা আজাগি" শিরোনামের একটি গানও তাঁকে স্বীকৃতি দেয়, যদিও ছবিটি তুলনামূলকভাবে কম প্রচার পেয়েছিল। পরিচালক বালা তাঁর অভিনয়কে স্বীকৃতি দিয়ে ২০০৭ সালের মাঝামাঝি সময়ে *নান কাদাভুল* (২০০৯) ছবিতে আর্যের বিপরীতে একজন বড়াই করা ভিক্ষুক নারী চরিত্রে তাঁকে মনোনীত করেন, এটি ছিল প্রধান নারী চরিত্র। তবে, একটি পরীক্ষামূলক শুটিংয়ে তাঁকে পেরিয়াকুলামের রাস্তায় ভিক্ষা করতে বলা এবং সেই শুটিং শেষ হবার পরেও, বালা পরে তাঁকে প্রকল্প থেকে বাদ দেন। এই সময়কালে কার্তিকা যে আরও কিছু ছবিতে কাজ করেছিলেন, তার মধ্যে রয়েছে রাঘবনের *আলাইয়োদু ভিলাইয়াদু*, *জওহর পাট্টালাম* এবং *মাচান*। সেগুলিও প্রেক্ষাগৃহে মুক্তি পায়নি।

*রামন থেদিয়া সীতাই* (২০০৮) -এ চেরান, পশুপতি এবং বিমলা রমন সহ সুপরিচিত অভিনয় শিল্পীদের সাথে কার্তিকা অভিনয় করেছিলেন। এরপর তিনি *মাদুরাই সম্ভাবম* (২০০৯) ছবিতে অভিনয়ের জন্য চুক্তিবদ্ধ হন এবং আবারও হরিকুমারের সাথে অভিনয় করেন। মুক্তির পর, তিনি প্রকাশ করেন যে তিনি হরিকুমারের প্রতি শুভেচ্ছার নিদর্শন হিসেবে এই সংক্ষিপ্ত ভূমিকাটি গ্রহণ করেছিলেন, কারণ হরিকুমার তাঁর অভিনয় জীবনের সূচনায় একটি ভূমিকা পালন করেছিলেন।

২০১২ সালে বিয়ের পর কার্তিকা চলচ্চিত্র জগৎ থেকে দীর্ঘ বিরতি নেন। ২০১৯ সালের মাঝামাঝি সময়ে, কার্তিকা অভিনয়ে ফিরে আসার পরিকল্পনা ঘোষণা করেন। পরবর্তীতে তাঁকে ফ্যান্টাসি ছবি, *মায়ামুখীতে* দেখা যায়।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:তামিলনাড়ুর অভিনেত্রী
বিষয়শ্রেণী:১৯৯১-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
ড্রেসলার (রেস্তোরাঁ)

**ড্রেসলার** নিউ ইয়র্ক সিটির একটি রেস্তোরাঁ ছিল। রেস্তোরাঁটি একটি মিশেলিন তারকা পেয়েছিল। ২০০৯ সাল পর্যন্ত ডালিয়া জার্গেনসেন ছিলেন এর রাঁধুনি। 

## আরো দেখুন

* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা

## তথ্যসূত্র

বিষয়শ্রেণী:২০০৬-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০১৩-এ বিলুপ্ত রেস্তোরাঁ
বিষয়শ্রেণী:ব্রুকলিনের বিলুপ্ত রেস্তোরাঁ
বিষয়শ্রেণী:২০০৬-এ নিউ ইয়র্ক সিটিতে প্রতিষ্ঠিত
লা ভারা (রেস্তোরাঁ)

**লা ভারা** হল মার্কিন যুক্তরাষ্ট্রের নিউ ইয়র্ক রাজ্যের ব্রুকলিনের কোবল হিলে অবস্থিত একটি রেস্তোরাঁ।  রেস্তোরাঁটি স্পেনীয়  তাপাস  পরিবেশন করে এবং একটি মিশেলিন তারকা পেয়েছে। 

## আরো দেখুন

* নিউ ইয়র্ক সিটির মিশেলিন তারকাযুক্ত রেস্তোরাঁর তালিকা
* স্পেনীয় রেস্তোরাঁর তালিকা

## তথ্যসূত্র

বিষয়শ্রেণী:২০১২-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:নিউ ইয়র্ক (অঙ্গরাজ্যের) স্পেনীয় রেস্তোরাঁ
বিষয়শ্রেণী:ব্রুকলিনের ইউরোপীয় রেস্তোরাঁ
বিষয়শ্রেণী:২০১২-এ নিউ ইয়র্ক সিটিতে প্রতিষ্ঠিত
এলি বার্ড

**এলি বার্ড** হল ভার্জিনিয়ার ফলস চার্চে অবস্থিত একটি রেস্তোরাঁ। ২০২৩ সালের এপ্রিলে প্রতিষ্ঠিত এই ব্যবসাটি *[[দ্য নিউ ইয়র্ক টাইমস|দ্য নিউ ইয়র্ক টাইমসের]]* ২০২৩ সালের মার্কিন যুক্তরাষ্ট্রের সেরা ৫০টি রেস্তোরাঁর তালিকায় অন্তর্ভুক্ত ছিল। 

## তথ্যসূত্র

বিষয়শ্রেণী:২০২৩-এ প্রতিষ্ঠিত রেস্তোরাঁ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ভার্জিনিয়ার রেস্তোরাঁ
বিষয়শ্রেণী:২০২৩-এ ভার্জিনিয়ায় প্রতিষ্ঠিত
তানিয়া দেশাই

**তানিয়া দেশাই** একজন ভারতীয় অভিনেত্রী এবং মডেল।  তিনি মূলত *ক্র্যাকডাউন*, *স্ট্রিট লাইট*, *গডম্যান* এবং *জিরো* কিলোমিটার ইত্যাদি প্রকল্পে তার কাজের জন্য পরিচিত।  তিনি বিভিন্ন মিউজিক ভিডিওর প্রধান মডেল হিসেবেও কাজ করেছেন।

## জীবনের প্রথমার্ধ
দেশাই উত্তর প্রদেশের গাজিয়াবাদে জন্মগ্রহণ করেছিলেন। তিনি দিল্লিতে বড় হয়ে ওঠেন।  গাজিয়াবাদের স্কুলের পড়াশোনার পর তিনি কলেজে পড়ার জন্য দিল্লিতে চলে আসেন। তিনি এক প্রতিষ্ঠানে নৃত্য প্রশিক্ষণ নিয়েছিলেন। পরে সেই একই প্রতিষ্ঠানে একজন প্রশিক্ষক হিসাবে যোগ দিয়েছিলেন। 

## কর্মজীবন
চলচ্চিত্র এবং ওয়েব সিরিজে অভিনেত্রী হিসেবে কর্মজীবন শুরু করার আগে তিনি বিভিন্ন চলচ্চিত্রে একজন নেপথ্য নৃত্যশিল্পী হিসেবে কাজ করতেন। পরবর্তীতে তিনি *[[ক্রাইম প্যাট্রোল (টিভি ধারাবাহিক)|ক্রাইম পেট্রোল]]*, *ক্রাইম অ্যালার্ট*, *[[সি.আই.ডি. (ভারতীয় টেলিভিশন ধারাবাহিক)|সিআইডি]] ,* *দিল দোস্তি ড্যান্স এবং সাবধান ইন্ডিয়ার মতো টেলিভিশন* ধারাবাহিকে *অভিনয় করেন।*  তিনি *রব ওয়ার্গেয়া*, *ইয়ার দি জাগো*, *হট জওয়ানি* এবং *সেলফির*  মতো মিউজিক ভিডিওতে প্রধান মডেল হিসেবেও কাজ করেছেন।  ২০২০ সালে, দেশাই ওয়েব ধারাবাহিক *ক্র্যাকডাউনের* মাধ্যমে অভিনয় জগতে আত্মপ্রকাশ করেন। সেই একই বছরে তিনি তামিল ওয়েব সিরিজ *গডম্যান*-এ মায়া চরিত্রে অভিনয় করেন।  ২০২১ সালে তিনি স্ট্রিট লাইট ছবিতে প্রধান চরিত্রে অভিনয় করেছিলেন।  একই বছর তিনি *জিরো কিলোমিটার* বানক চলচ্চিত্র প্রকল্পে অভিনয় করেন। এই চলচ্চিত্রে তার অভিনয়ের জন্য তিনি *ওয়ার্ল্ড ফিল্ম কার্নিভাল সিঙ্গাপুর*  -এর পুরস্কার বিতরনী অনুষ্ঠানে *আউটস্ট্যান্ডিং অ্যাচিভমেন্ট*  পুরস্কারে ভূষিত হন।  সম্প্রতি *[[উল্লু]]* নামক গনমাধ্যমে তার নতুন ওয়েব সিরিজ *জঘন্যা কুত্তে কি মৌত* মুক্তি পেয়েছে। 

## চলচ্চিত্র তালিকা

### চলচ্চিত্র

### একজন মডেল হিসেবে

* রব ওয়ার্গেয়া 
* ইয়ার দি জাগো 
* হট জওয়ানি 
* সেলফি 
* বাবলি 

### টিভি সিরিজ

* *[[ক্রাইম প্যাট্রোল (টিভি ধারাবাহিক)|ক্রাইম পেট্রোল]]*
* *দিল দোস্তি নাচ*
* *[[সি.আই.ডি. (ভারতীয় টেলিভিশন ধারাবাহিক)|সিআইডি]]*
* *ক্রাইম অ্যালার্ট*
* *সাবধান ইন্ডিয়া*

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
ভাগ্য চক্র (চলচ্চিত্র)

***ভাগ্যচক্র*** ( *ভাগ্যের চাকা* ) হলো ১৯৩৫ সালে মুক্তিপ্রাপ্ত ভারতীয় বাংলা ভাষার চলচ্চিত্র। যা পরিচালনা করেন নীতীন বসু। একই বছর হিন্দিতে ছবিটির পুর্ননির্মাণ করা হয়, যার নাম ছিল *"ধুপ ছাও"*।

## অভিনয়শিল্পী
* বিষ্ণুনাথ ভাদুড়ী – শ্যামলাল  
* হরিচরণ বন্দ্যোপাধ্যায় – হীরালাল  
* কৃষ্ণচন্দ্র দে – সুরদাস  
* নিবাননী দেবী – পাঁচীর মা  
* অমর মল্লিক – থিয়েটার ম্যানেজার  
* কেষ্ট দাস – সহকারী ম্যানেজার  
* পাহাড়ী সান্যাল – দীপক  
* দুর্গাদাস বন্দ্যোপাধ্যায় – মিস্টার রায়  
* উমাশশী – মীরা  
* দেববালা – মীরার মা  
* ইন্দু মুখোপাধ্যায় – গোয়েন্দা
* শ্যাম লাহা – গোয়েন্দা  
* প্রমথেশ বরুয়া – পার্টির অতিথি  
* বিক্রম নাহার – অতিথি #২  
* নাগেন্দ্রবালা – নার্স  
* শৈলেন পাল – 'স্টেজ'- দীপক  
* আহি সান্যাল – খারাপ গায়ক

## সঙ্গীত
সুর ও সঙ্গীত পরিচালনা করেন রাইচাঁদ বড়াল।

## তথ্যসূত্র

## বহিঃসংযোগ

*

বিষয়শ্রেণী:বাংলা চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:নীতীন বসু পরিচালিত চলচ্চিত্র
সীমা কোহলি

**সীমা কোহলি** সাম্প্রতিক কালের একজন জনপ্রিয় ভারতীয় শিল্পী, ভাস্কর এবং কবি। তিনি মূলত চিত্রকর, ভাস্কর এবং স্থপতি হিসাবে পরিচিত।

*কোচি-মুজিরিস বিয়েনাল, ফ্লোরেন্স বিয়েনাল, বার্থ রাইটস কালেক্টিভ, ভেনিস বিয়েনাল অফ আর্ট, ন্যাশনাল গ্যালারি অফ মডার্ন আর্ট, আর্কো, আর্ট বাসেল, জয়পুর সাহিত্য উৎসব, জাহাঙ্গীর আর্ট প্রদর্শনী, ইন্ডিয়া আর্ট ফেয়ার* এবং *হ্যাবিআর্ট ফাউন্ডেশন* সহ বিবিধ জনপ্রিয় সংগ্রহশালা ও প্রদর্শনীতে তার চিত্রকলা ও ভাস্কর্য প্রদর্শিত হয়েছে।

## প্রাথমিক জীবন এবং কর্মজীবন
সীমা কোহলি ১৯৬০ সালে ভারতের দিল্লিতে জন্মগ্রহণ করেন। কোহলি দিল্লি বিশ্ববিদ্যালয়ের মিরান্ডা হাউস থেকে স্নাতক সম্পন্ন করেছেন।

সীমা কোহলি ২০০৯ সালে ইতালির ফ্লোরেন্সে অনুষ্ঠিত *ফ্লোরেন্স বিয়েনাল* নামক অনুষ্ঠানে তার *স্বয়ংসিদ্ধা - মিথ, মাইন্ড এবং মুভমেন্ট* চলচ্চিত্রর জন্য স্বর্ণপদক পেয়েছিলেন।

সীমাকে *বিহার মিউজিয়াম বিয়েনাল ২০২১*, *টেডেক্স*, *জয়পুর লিট উতসব ২০২১*, *এনজিএমএ*, উইন সম্মেলন, হার্ভার্ড এবং ডেভিসসহ বিভিন্ন ভারতীয় ও আন্তর্জাতিক শিক্ষা প্রতিষ্ঠানের পক্ষ থেকে আমন্ত্রণ জানানো হয়েছে।

**ভারতীয় শিল্পমেলা (ইন্ডিয়ান আর্ট ফেয়ার)**-এর বিশেষ প্রদর্শনীতে তার বই *আ স্টর্ম ইন মাই টিকাপ* প্রদর্শিত হয়েছিল। বইটি এখন কিরণ নাদার মিউজিয়াম অফ আর্ট- এর সংগ্রহে রয়েছে।

২০১৬ সালে অনুষ্ঠিত *কালা ঘোড়া* শিল্প উৎসবে  হাজারটি রঙিন *কাটিং চায়ের* গ্লাস এবং ৭০০ *গ্লাস হোল্ডার* ব্যবহার করে কোহলি একটি বিশাল ভাস্কর্য তৈরি করেছিলেন।

২০১৯ সালে, **দ্য মিউজিয়াম অফ সেক্রেড আর্ট (মোসা)** -এর পক্ষ থেকে বেলজিয়ামের ব্রাসেলসের কাছে ডারবুয়েরতে, ছয় মাসব্যাপী আয়োজিত এক প্রদর্শনীতে সীমা কোহলির শিল্পকর্ম প্রদর্শিত করা হয়।  ২০২৩ সালের ২৮ জুলাই থেকে ৪ আগস্ট পর্যন্ত নয়াদিল্লির বিকানের হাউসে অনুষ্ঠিত একটি শিল্প প্রদর্শনীতে সীমা কোহলির শিল্পকর্ম *কাট ফ্রম দ্য সেম ক্লথ*  প্রদর্শিত হয়েছিল। অনুষ্ঠানটির উপস্থাপনা করেছিল গ্যালারি এনভিওয়াইএ। যুক্তরাজ্যের হাইকমিশনার আলেকজান্ডার এলিস, সীমা কোহলির 'কাট ফ্রম দ্য সেম ক্লথ' শিল্প প্রদর্শনী ঘুরে দেখেছিলেন।

## নির্বাচিত প্রদর্শনী
কোহলি ৩২টিরও বেশি একক প্রদর্শনী করেছেন। তার বেশ কিছু বৃহৎ বিন্যাসের শিল্পকর্ম জাতীয় ঐতিহ্য সংগ্রহের অংশ। 

## বই এবং প্রকাশনা

* *রেস্টলেস লাইন ইন দ্যা আর্ট অফ সীমা কোহলি*, ২০২৪
* *বার্থিং দ্যা গডেস:* দ্যা ফেমিনিন আইডীয়া অফ বার্থ, ২০২৪
* ওয়ার্ল্ড উইদিন ওয়ার্ল্ড*: ইন দ্যা আর্ট অফ সীমা কোহলি* , ২০২৩ 
* *মিত্র পেয়ারে নু*, ২০২২
* *সেলেশ্চিয়াল রিভিলেশন*, ২০১৯
* "এক্স্পেরিয়েন্সিং দ্যা গডেস অন দ্যা ট্রেইল অফ যোগিনীস" -কন্ট্রিবিউশন বাই সীমা কোহলি - ২০১৯
* *আ স্টর্ম ইন মাই টি কাপ*, ২০২২

## পুরস্কার এবং স্বীকৃতি

* ২০১৭ - বিসি সান্যাল পুরস্কার
* ২০১৪ সালে নারী ক্ষমতায়ন, অসাধারণ কৃতিত্বের পুরস্কার, মুম্বাইয়ের মলিকিউল কমিউনিকেশন কর্তৃক
* ২০০৭ সালে ললিত কলা আকাদেমি জাতীয় মহিলাদের পুরস্কার

## তথ্যসূত্র

বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:ভারতীয় নারী ভাস্কর
বিষয়শ্রেণী:ভারতীয় শিল্পী
বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:২১শ শতাব্দীর ভারতীয় ভাস্কর
শিরাকোল

**শিরাকোল** হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার মহকুমার মগরাহাট ১ সমষ্টি উন্নয়ন ব্লকের উস্তি থানার আওতাধীন একটি জনগণনা শহর এবং একটি গ্রাম পঞ্চায়েত।

## ভূগোল

### এলাকার ওভারভিউ
ডায়মন্ড হারবার মহকুমা হল একটি গ্রামীণ মহকুমা হলেও বিচ্ছিন্ন ভাবে কিছু অংশে নগরায়ন হয়ে চলেছে। জনসংখ্যার মাত্র ১৪.৬১ শতাংশ শহরাঞ্চলে বাস করে এবং অবশিষ্ট ৮৫.৩৯ শতাংশই গ্রামাঞ্চলে বাস করে। মহকুমার পূর্ব অংশে (পাশাপাশি মানচিত্রে দেখানো হয়েছে) ২৪টি জনগণনা শহর রয়েছে। সমগ্র জেলাটি গাঙ্গেয় বদ্বীপে অবস্থিত এবং জেলার পূর্ব অংশটি একটি সমতল সমভূমি এলাকা যেখানে অনেকগুলি ছোট ছোট শহর গুচ্ছবদ্ধ অবস্থায় রয়েছে।, বৃহত্তর মানচিত্রে স্থানাঙ্কের অবস্থান কিছুটা পরিবর্তিত হয়। এটি একটি ওপেনস্ট্রিটম্যাপ, যদিও আমরা গুগল ম্যাপের মতো স্থানাঙ্ক ব্যবহার করছি। 

দ্রষ্টব্য: পাশের মানচিত্রে মহকুমার কিছু উল্লেখযোগ্য স্থান দেখানো হয়েছে। মানচিত্রে চিহ্নিত সমস্ত স্থান বৃহত্তর পূর্ণ স্ক্রিন মানচিত্রে লিঙ্ক করা হয়েছে।

### স্থান
শিরাকোলের অবস্থানের অক্ষাংশ ও দ্রাঘিমাংশ হল যথাক্রমে- । সমুদ্র সমতল হতে এর গড় উচ্চতা হল ১৬ মিটার (৫২ ফুট)।

ফলতা সমষ্টি উন্নয়ন ব্লকের হাসিমনগর, বানেশ্বরপুর এবং মগরাহাট ১ সমষ্টি উন্নয়ন ব্লকের অযোধ্যানগর , শিরাকোল  জনগণনা শহরের একটি গুচ্ছ গঠন করে। 

## জনসংখ্যা
২০১১ খ্রিস্টাব্দের ভারতের আদমশুমারি অনুসারে , শিরাকোলের মোট জনসংখ্যা ছিল ১০,২৫০ জন, যার মধ্যে ৫,১৮৪ (৫১%) পুরুষ এবং ৫০৬৬ (৪৯%) মহিলা। ০-৬ বছর বয়সী ১,২০৭ জন ব্যক্তি ছিলেন। শিরাকোলে মোট শিক্ষিত ব্যক্তির সংখ্যা ছিল ৬,৪৫২ জন (৬ বছরের বেশি বয়সী জনসংখ্যার ৭১.৩৫%)। 

## পরিকাঠামো
জেলা আদমশুমারির ২০১১ খ্রিস্টাব্দের হ্যান্ডবুক অনুসারে, শিরাকল ৪.৮৩৩৫ বর্গকিলোমিটার এলাকা জুড়ে বিস্তৃত। নাগরিক সুযোগ-সুবিধার মধ্যে, সুরক্ষিত জল সরবরাহ ব্যবস্থার মধ্যে ছিল ওভারহেড ট্যাঙ্ক। এতে ৯১৭টি গার্হস্থ্য বিদ্যুৎ সংযোগ ছিল। এর শিক্ষাগত সুবিধাগুলির মধ্যে ছিল ৪টি প্রাথমিক বিদ্যালয়, ১টি মাধ্যমিক বিদ্যালয়, ১টি উচ্চ মাধ্যমিক বিদ্যালয় এবং ১টি সাধারণ ডিগ্রি কলেজ। 

## সামাজিক পরিস্থিতি
দক্ষিণ ২৪ পরগনার জেলা মানব উন্নয়ন প্রতিবেদন অনুসারে , "পশ্চিমবঙ্গের অন্যান্য জেলার তুলনায় জেলা মাথাপিছু আয়ের দিক থেকে এই জেলা সাধারণত সবচেয়ে নীচে... রাজ্যের তুলনায় এই স্থানে পিছিয়ে পড়া মানুষের সংখ্যাও সবচেয়ে বেশি... অপরাধের ক্ষেত্রে, এই জেলায় অর্থনৈতিকভাবে দুর্বল গোষ্ঠী, অর্থাৎ নারী ও শিশুরা সবচেয়ে বেশি ক্ষতিগ্রস্ত হয়" 

## পরিবহন
শিরাকোল, শিরাকোল-উস্তি রাজ্য সড়ক, এবং জাতীয় সড়ক ১২ তথা ডায়মন্ড হারবার রোডের ঠিক পাশে অবস্থিত।

## শিক্ষা
কলকাতা বিশ্ববিদ্যালয়ের অধীনস্থ শিরাকোল মহাবিদ্যালয় ২০০৭ খ্রিস্টাব্দে প্রতিষ্ঠিত হয়। শিক্ষাপ্রতিষ্ঠানটি বাংলা, ইংরেজি, দর্শন, রাষ্ট্রবিজ্ঞান, শিক্ষা, ভূগোল ও ইতিহাসে সাম্মানিক কোর্স এবং কলা ও বাণিজ্যে সাধারণ কোর্স প্রদান করে। 

শিরাকোল যুধিষ্ঠর ননীলাল হাই স্কুল (উ.মা) হল বাংলা মাধ্যমের উচ্চ মাধ্যমিক বিদ্যালয় ১৯৪৮ খ্রিস্টাব্দ ছেলে ও মেয়ে উভয়ের জন্য প্রতিষ্ঠিত হলেও, বর্তমানে এখানে পঞ্চম শ্রেণী থেকে দ্বাদশ শ্রেণী পর্যন্ত ছেলেদের পাঠদানের সুবিধা রয়েছে। 

১৯৬৯ খ্রিস্টাব্দে বালিকাদের জন্য বাংলা মাধ্যমের শিরাকোল বালিকা উচ্চ বিদ্যালয় প্রতিষ্ঠিত হয়।এখানে পঞ্চম শ্রেণী থেকে দ্বাদশ শ্রেণী পর্যন্ত মেয়েদের পাঠদানের সুযোগ রয়েছে। 

## স্বাস্থ্যসেবা
সিরাকোলে ৬ শয্যা বিশিষ্ট একটি প্রাথমিক স্বাস্থ্যকেন্দ্র রয়েছে। 

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার শহর ও নগর
বিষয়শ্রেণী:উইকিউপাত্তে স্থানাঙ্ক নেই
নীরজা কোনা

**নীরজা কোনা** একজন ভারতীয় সাজসজ্জা বিশেষজ্ঞ এবং পোশাক পরিকল্পক। তিনি মূলত তেলুগু এবং তামিল ছবিতে কাজ করেন।

## কর্মজীবন
শ্রীনু ভাইটলা পরিচালিত *বাদশাহ*(২০১৩) চলচ্চিত্রে নীরজা প্রথম কাজ করেন। সেই সিনেমায় তিনি জুনিয়র এনটিআর এবং কাজল আগারওয়ালের সাজসজ্জা পরিকল্পনায় সহায়তা করে। *গুন্ডে জারি গ্যালান্থায়িন্দ*  চলচ্চিত্রের জন্য তিনি অভিনেতা নিথিনের সাজসজ্জা নির্দিষ্ট  করেছিলেন। এরপর নিথিন তার পরবর্তী দুটি সিনেমা *কুরিয়ার বয় কল্যাণ* এবং পুরী জগন্নাথ পরিচালিত *হার্ট অ্যাটাক* -এর জন্য নীরজাকে চুক্তিবদ্ধ করেন। পরে তিনি সামান্থা রুথ প্রভুর সাথে দেখা করেন এবং তার ব্যক্তিগত সাজসজ্জা পরিকল্পক হন। 

নীরজা তার কর্মজীবনের প্রথম দিকে ত্রিবিক্রম শ্রীনিবাস ও পবন কল্যাণের *আত্তারিন্তিকি দারেদি*  এবং হরিশ শঙ্করের *রামায়্যা ভস্তাভইয়া*  -এই দুই প্রকল্পে কাজ করেছিলেন।  দুটি ছবিতেই তিনি সামান্থা রুথ প্রভুর জন্য পোশাক পরিকল্পনা করেছিলেন।

তিনি পরিচালক ত্রিবিক্রম শ্রীনিবাস, হরিশ শঙ্কর, ভামসি পাইদিপল্লী এবং ভিভি বিনায়কের সাথে কাজ করেছেন। সাজসজ্জা শিল্পী হিসাবে নিরজার অন্যান্য প্রকল্পের মধ্যে রয়েছে অভিনেত্রী হানসিকা অভিনীত রোমিও অ্যান্ড জুলিয়েট, গোপীচাঁদ মালিননির *পান্ডগা চেসকো*, কৃষ্ণ ভামসির *[[গোবিন্দ আন্দারিভাদেলে|গোবিন্দুদু আন্দারিভেদেলে]]*, নিথিন এবং করুণাকরণের চলচ্চিত্র প্রকল্প।

এছাড়াও তিনি, *[[এবডু|ইয়েভাডুতে]]* আল্লু অর্জুন এবং কাজল আগরওয়াল, *কুরিয়ার বয় কল্যাণে* নিথিন এবং ইয়ামি গৌতম ইত্যাদি প্রখ্যাত অভিনেতা অভিনেত্রীর পোশাক ও সাজসজ্জা পরিকল্পনা করেছিলেন।

নীরজা জুনিয়র এনটিআর, সামান্থা রুথ প্রভু, প্রনিথা সুভাষ ইত্যাদি অভিনেতা ও অভিনেত্রীদের পোশাক ও সাজসজ্জা পরিকল্পনা করেছেন। *আদু মাগাদ্র বুজি*  চলচ্চিত্রের দুটি গানে সুধীর বাবুর সাজসজ্জা পরিকল্পনা করতে তিনি সহায়তা করেছেন।

সাজসজ্জা বিশেষজ্ঞ হওয়ার সাথে সাথে তিনি গীতকারও ছিলেন। এসএসটি থামনের সুরারোপিত গান *থিক্কা* -এর গীতিকার তিনি । *[[চল মোহন রাঙ্গা]] এবং মিস ইন্ডিয়া*  চলচ্চিত্রের বেশ কয়েকটি গান তিনি  লিখেছিলেন।

সিদ্ধু জোন্নালগাড্ডা অভিনীত তার প্রথম পরিচালিত পূর্নদৈর্ঘ্যে চলচ্চিত্র *তেলুসু কাদা* ২০২৪ সালে মুক্তির জন্য নির্ধারিত হয়েছিল। 

## চলচ্চিত্র তালিকা

### একজন পোশাক পরিকল্পক হিসেবে

### পরিচালক হিসেবে

## তথ্যসূত্র

বিষয়শ্রেণী:ভারতীয় পোশাক পরিকল্পনাকারী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:গুণ্টুর জেলার ব্যক্তি
বিষয়শ্রেণী:তেলুগু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
অ্যানা হোমস

**অ্যানা হোমস** একজন আমেরিকান লেখিকা এবং সম্পাদক। ২০০৭ সালে, তিনি গাওকার মিডিয়া নারী-কেন্দ্রিক সাইট জেজেবেল প্রতিষ্ঠা করেন।

## প্রাথমিক জীবন এবং শিক্ষা
অ্যানা হোমস ক্যালিফোর্নিয়ায় জন্মগ্রহণ করেন এবং নিউ ইয়র্ক বিশ্ববিদ্যালয়ে সাংবাদিকতা নিয়ে পড়াশোনা করেন।

## কর্মজীবন
২০০৭ সালে, তিনি জেজেবেল প্রতিষ্ঠা করেন। *মাদার জোন্স* পত্রিকার জন্য লেখায় তাসনিম রাজা বলেছেন যে অ্যানা "ফ্যাশন এবং মডেলদের সাথে কিভাবে আচরণ করা হয় এই উভয় বিষয়ে আগ্রহী মহিলাদের জন্য একটি সাইট তৈরি করেছেন। তিনি এটিকে একটি বিশাল ট্র্যাফিক জগতে পরিণত করেছিলেন, যেখানে মাসিক ৩২ মিলিয়ন পাতা পরিদর্শিত হয়েছিল এবং এতে *[[অ্যাডোবি ফটোশপ|ফটোশপ]] অফ হররস* ও *ক্র্যাপ ইমেল ফ্রম আ ডুড*-এর মতো জনপ্রিয় বৈশিষ্ট্য ছিল।" অ্যানার জেজেবেল প্রকাশকে রেবেকা ক্যারল "এর অপ্রচলিত হাস্যরস (গাওকারের মতো, তবে সম্পূর্ণরূপে একটি সতেজ নতুন সুর), নারীবাদী ঝাঁকুনি এবং মূলধারার নারী পত্রিকাগুলির নির্ভীক, তীব্র সমালোচনা (এমন একটি ক্ষেত্র যেখানে হোমস বহু বছর ধরে কাজ করেছেন), সৌন্দর্যের অপ্রাপ্য আদর্শ এবং পুরুষদের প্রতি একটি অন্তহীন (বিষমকামী) ব্যস্ততাকে স্থায়ী করার জন্য তাৎক্ষণিক মনোযোগ আকর্ষণকারী" হিসাবে বর্ণনা করেছিলেন। অ্যানা ২০১০ সালে সাইটটি ছেড়ে যাওয়ার আগে পর্যন্ত প্রধান সম্পাদক হিসেবে দায়িত্ব পালন করেছিলেন।

তিনি *নিউ ইয়র্ক টাইমস সানডে বুক রিভিউ* -এর একজন কলামিস্ট ছিলেন এবং পূর্বে ফিউশনে সম্পাদকীয় পরিচালক হিসেবে দায়িত্ব পালন করেছেন। তিনি ২০১৪ সালে ডিজিটাল ভয়েসেস এবং স্টোরিটেলিং-এর সম্পাদক হিসেবে ফিউশনে যোগদান করেন, এটি ছিল "একটি নতুন টিভি চ্যানেলের জন্য ওয়েব প্রতিভা অর্জনের অংশ: [প্র]থম ফেলিক্স সালমন, এখন একজন অত্যন্ত প্রশংসিত লেখক এবং সম্পাদক"।

তাঁর কাজ *দ্য নিউ ইয়র্কার* এবং *[[টাইম (পত্রিকা)|টাইমে]]* প্রকাশিত হয়েছে। ২০১৬ সালের এপ্রিল মাসে, অ্যানা ফার্স্ট লুক মিডিয়ায় সম্পাদকীয় বিভাগের বরিষ্ঠ উপ-সভাপতি হিসেবে যোগদান করেন, যাতে দৃশ্য-গল্পকথন-এর উপর দৃষ্টি নিবদ্ধ করে একটি নতুন মিডিয়া সম্পত্তি, টপিক তৈরি করা যায়। ২০১৮ সালে, টপিক দুটি মর্যাদাপূর্ণ জাতীয় ম্যাগাজিন পুরস্কার জিতেছিল, যার ফলে অ্যানা তৃতীয় কৃষ্ণাঙ্গ প্রধান সম্পাদক হিসেবে এই সম্মান অর্জন করেন।

অ্যানা *গ্ল্যামারের* একজন স্টাফ লেখক ছিলেন।

তিনি বর্তমানে ''নিউ ইয়র্ক টাইমসের'' জন্য "ওয়ার্ক ফ্রেণ্ড" কলাম লেখেন। যখন তিনি কলামের দায়িত্ব গ্রহণ করেন, তখন অ্যানা উল্লেখ করেন যে তিনি সম্প্রতি ব্লুমবার্গ বিজনেস উইকের জন্য "স্যাড ডেস্ক সালাদ" নামে একটি পরামর্শ কলাম লিখেছেন।

## লেখা

* *হেল হ্যাথ নো ফিউরি: উইমেন'স লেটারস ফ্রম দ্য এণ্ড অফ দ্য অ্যাফেয়ার*, র‍্যাণ্ডম হাউস পাবলিশিং গ্রুপ, ২০০৩,
* *দ্য বুক অফ জেজেবেল: অ্যান ইলাস্ট্রেটেড এনসাইক্লোপিডিয়া অফ লেডি থিংস*, গ্র্যাণ্ড সেন্ট্রাল পাবলিশিং, ২০১৩,

## তথ্যসূত্র

## বহিঃসংযোগ

* *
* 

বিষয়শ্রেণী:২১শ শতাব্দীর মার্কিন নারী
বিষয়শ্রেণী:ক্যালিফোর্নিয়ার লেখক
বিষয়শ্রেণী:মার্কিন ব্লগার
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন সম্পাদক
বিষয়শ্রেণী:মার্কিন নারী ব্লগার
দেবীকুলাম

**দেবীকুলাম** হল দক্ষিন ভারতের কেরালা রাজ্যের ইদুক্কি জেলার একটি ছোট পাহাড়ি অঞ্চলের গ্রাম পঞ্চায়েত। মুন্নার থেকে দেবীকুলাম প্রায় ৮ কিলোমিটার দূরে অবস্থিত। দেবীকুলাম গ্রাম পঞ্চায়েতটি সমুদ্রপৃষ্ঠ থেকে প্রায় ১,৮০০ মিটার (৫,৯০০ ফুট) উপরে অবস্থিত।

## ঊৎপত্তি
দেবীকুলাম নামটি দেবী শব্দের সংমিশ্রণ থেকে উৎপত্তি,  হিন্দু ধর্মের দেব-দেবীদের থেকে দেবী এবং কুলাম এর অর্থ পুকুর থেকে এসেছে।

## ইতিহাস
রামায়ণ মহাকাব্যে সীতা দেবী দেবীকুলাম হ্রদে স্নান করেছিলেন বলে মনে করেন, যা এখন সীতা দেবী হ্রদ নামে পরিচিত ।

## জনসংখ্যা
২০১১ সালের আদমশুমারি অনুসারে, দেবীকুলাম গ্রাম পঞ্চায়েতের জনসংখ্যা ছিল ২৩,৭০৯ জন । তার মধ্যে ১১,৯১২ জন পুরুষ এবং ১১,৭৯৭ জন মহিলা। পঞ্চায়েত এলাকায় মোট পরিবারের সংখ্যা ৬,১৬৬ টি। গড় লিঙ্গের অনুপাত ৯৯০ জন, যা রাজ্যের গড় অনুপাত ১০৮৪ জনের চেয়ে কম। দেবীকুলামে ৬ বছরের কম বয়সী জনসংখ্যার ৮% । দেবীকুলামের গড় সাক্ষরতার হার ৮৬.৩% যা রাজ্যের গড় ৯৪% এর চেয়ে কম।

দেবীকুলাম ভাষাগতভাবে খুবই বৈচিত্র্যপূর্ণ, মালায়ালাম ভাষাভাষী এখানে সংখ্যাগরিষ্ঠ, এবং তামিল জনসংখ্যা উল্লেখযোগ্য (৪৪.১২%)। এখানে তেলুগু এবং খোন্দ সম্প্রদায়ও রয়েছে।

## তথ্যসূত্র

বিষয়শ্রেণী:কেরলের শৈল শহর
বিষয়শ্রেণী:পশ্চিমঘাটের জনবহুল স্থান
বিষয়শ্রেণী:ইদুক্কি জেলা
অক্সফোর্ড (কাপড়)

থাম্ব
**অক্সফোর্ড কাপড়** এক ধরণের বোনা কাপড় যা প্রায়শই ড্রেস শার্ট তৈরিতে ব্যবহৃত হয়, যাকে কখনও কখনও অক্সফোর্ড শার্ট বলা হয়, যা নৈমিত্তিক বা অনুষ্ঠানে পরিধান করা হয়। এটি ১৮শ শতাব্দীতে তৈরি হয় এবং শিল্প বিপ্লবের ফলে এর উৎপাদনগত মান উন্নতির সাথে সাথে এর জনপ্রিয়তা ব্যাপকভাবে বৃদ্ধি পায়।

## গঠন
অক্সফোর্ড কাপড়ের বাস্কেট-উইভ গঠন রয়েছে এবং চকচকে  হওয়ার এটি ড্রেস শার্টের জন্য জনপ্রিয় কাপড়। এটি সাধারণত তুলা বা তুলার মিশ্রণে তৈরি করা হয়।

## প্রকার
প্লেইন অক্সফোর্ড এবং পিনপয়েন্ট অক্সফোর্ড সাধারণত ক্যাজুয়াল শার্ট ডিজাইনের জন্য ব্যবহৃত হয়, যেমন বোতামসহ কলারযুক্ত শার্টে। পিনপয়েন্ট অক্সফোর্ড চিকন সুতা দিয়ে তৈরি করা হয় এবং প্লেইন অক্সফোর্ডের তুলনায় এর বুনন আরও ঘন। এটি টেক্সচারে "পিন" বা "ডট" প্রভাব দেখা যায়। রয়েল অক্সফোর্ডকে আরও আনুষ্ঠানিক বিকল্প হিসেবে বিবেচনা করা হয়, যা ব্যবসায়িক বা খেলাধুলার পোশাকের জন্য মানানসই।

## তথ্যসূত্র

বিষয়শ্রেণী:তাঁতে বোনা কাপড়